
ЧӐВАШ РЕСПУБЛИКИН 
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИНЧИ ВЫРӐНТИ ХӐЙ ТЫТӐМЛӐХ ОРГАНӖСЕН СУЙЛАВӖ ҪИНЧЕН" 
САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2025 ҫулхи ака уйӑхӗн 24-мӗшӗнче
йышӑннӑ

1 статья
Чӑваш Республикин "Чӑваш Республикинчи вырӑнти хӑй тытӑмлӑх органӗсен суйлавӗ ҫинчен" 2003 ҫулхи чӳк уйӑхӗн 25-мӗшӗнчи 41 №-лӗ саккунне (Чӑваш Республикин Патшалӑх Канашӗн ведомоҫӗсем, 2003, 57 №; 2005, 63 №; 2006, 66, 70 №-сем; 2007, 73 №; 2009, 80, 82 №-сем; 2010, 85 №; 2011, 88 №; 2012, 92 (I том), 95 №-сем; "Республика" хаҫат, 2012, раштав уйӑхӗн 29-мӗшӗ; Чӑваш Республикин Саккунӗсен пуххи, 2013, 10 №; 2014, 9, 12 №-сем; 2015, 5 №; 2016, 4 №; 2017, 3 №; "Республика" хаҫат, 2018, ҫу уйӑхӗн 8-мӗшӗ, юпа уйӑхӗн 31-мӗшӗ; 2019, пуш уйӑхӗн 13-мӗшӗ, раштав уйӑхӗн 5-мӗшӗ; 2020, ака уйӑхӗн 29-мӗшӗ, ҫӗртме уйӑхӗн 3-мӗшӗ, авӑн уйӑ-хӗн 30-мӗшӗ; 2021, ҫу уйӑхӗн 26-мӗшӗ, раштав уйӑхӗн 8-мӗшӗ; 2022, ҫу уйӑ-хӗн 5-мӗшӗ, ҫӗртме уйӑхӗн 1-мӗшӗ, раштав уйӑхӗн 28-мӗшӗ; 2023, ака уйӑхӗн 5-мӗшӗ, ҫу уйӑхӗн 31-мӗшӗ, раштав уйӑхӗн 13-мӗшӗ; 2024, ҫӗртме уйӑхӗн 27-мӗшӗ) ҫакӑн пек улшӑнусем кӗртес:
1) 3 статьян 6-мӗш пунктне ҫакӑн пек ҫырса абзац хушса хурас:
"Суйлав округне кӗртнӗ вырӑнта пурӑнакан тата сасӑлав кунӗ тӗлне 18 ҫул тултарнӑ Раҫҫей Федерацийӗн гражданинӗ вырӑнти хӑй тытӑмлӑх органӗсен суйлавӗнче активлӑ суйлав правипе усӑ курать. Раҫҫей Федерацийӗн гражданинӗ суйлава хӑй пурӑнакан вырӑнти округра ирттернӗ вӑхӑтра ҫав вырӑнтан аякра пулни ӑна вырӑнти хӑй тытӑмлӑх органӗсен суйлавне хутшӑнтармасӑр хӑвармалли сӑлтав шутланмасть.";
2) 7 статьяра:
а) 1-мӗш пункта "сасӑлав кунӗччен" сӑмахсем хыҫҫӑн ", ҫав шутра срокченхи сасӑлава ирттернӗ чухне," сӑмахсем хушса хурас;
ӑ) 12-мӗш пункта "хӑҫан алӑ пуснине кӑтартса" сӑмахсем хушса хурас, ҫакӑн пек ҫырса предложени хушса хурас: "Раҫҫей Федерацийӗн кашни гражданинӗ тивӗҫлӗ участокра суйлавҫӑсен списокне кӗртнӗ суйлавҫӑсем ҫинчен калакан Федераци саккунӗн 16 статйин 5-мӗш пунктӗнче кӑтартнӑ сведенисем улшӑнни пирки участокри суйлав комиссине пӗлтерме пултарать.";
б) 133-мӗш пункт хӑйӗн вӑйне ҫухатнӑ тесе йышӑнас;
в) ҫакӑн пек ҫырса 15-мӗш тата 16-мӗш пунктсем хушса хурас:
"15. Вырӑнти хӑй тытӑмлӑх органӗсен суйлавӗнче сасӑламалли кун суйлаври сасӑламалли кунпа пӗр килнӗ чухне (вӗсене ирттернӗ чухне Федераци саккунӗн 64 статйин 16-мӗш пункчӗпе килӗшӳллӗн Раҫҫей Федерацийӗн гражданинне вӑл хӑй пулнӑ вырӑнта суйлавҫӑсен списокне кӗртме палӑртнӑ) сасӑлав кунӗнче больницӑсенче е айӑпланма пултаракан ҫынсене тата айӑпланакан ҫынсене хупса усрамалли вырӑнсенче пулакан суйлавҫӑсене, ҫавӑн пекех ҫар чаҫӗ вырнаҫнӑ вырӑн тулашӗнче пулакан ҫар служащийӗсен шутӗнчи суйлавҫӑсене тата вахта мелӗпе ӗҫлекен суйлавҫӑсене – хӑйсем пулакан вырӑн тӑрӑх суйлавҫӑсен списокне кӗртме ыйтса заявлени пама пултарайман ҫынсене – суйлавҫӑсен списокне Федераци саккунӗн 
17 статйин 17-мӗш пункчӗн иккӗмӗш предложенийӗпе палӑртнӑ йӗркепе тата сроксенче кӗртеҫҫӗ.
16. Вырӑнти хӑй тытӑмлӑх органӗсен суйлавӗн результачӗсене официаллӑ йӗркепе пичетлесе кӑларнӑ хыҫҫӑн суйлавҫӑсен списокӗсенчи суйлавҫӑсем ҫинчен калакан информацие суйлавҫӑсен регистрӗнче суйлавҫӑсем ҫинчен калакан сведенисене тӳрлетсе тухмашкӑн усӑ курма пултараҫҫӗ.";
3) 9 статьян 4-мӗш пунктӗнче виҫҫӗмӗш предложение кӑларса пӑрахас;
4) 10 статьян 13-мӗш пунктӗнче "хӑйсен" сӑмаха "хӑйӗн" сӑмахпа улӑштарас;
5) 15 статьяра:
а) 12-1-мӗш пункт хӑйӗн вӑйне ҫухатнӑ тесе йышӑнас;
ӑ) 2-мӗш пунктра "11-мӗш е 12-1-мӗш пункчӗсемпе" сӑмахсене "11-мӗш пункчӗпе" сӑмахсемпе улӑштарас;
6) 16 статьян 2-мӗш пунктне ", Федераци саккунӗн 30 статйин 12-мӗш пункчӗпе пӑхса хӑварнӑ тӗслӗхсӗр пуҫне" сӑмахсем хушса хурас;
7) 17 статьяра:
а) ҫакӑн пек ҫырса виҫҫӗмӗш ҫӗнӗ абзац хушса хурас:
"Участокри суйлав комиссийӗ ӗҫлеме тытӑннӑ самантран пуҫласа сасӑлав кунӗнче, ҫавӑн пекех срокченхи сасӑлав кунӗсенче тата аслӑрах комисси сасӑлав пӗтӗмлетӗвӗсем ҫинчен калакан протокола йышӑнни ҫинчен пӗлтернине иличчен, ҫаплах суйлавҫӑсем панӑ сасӑсене тепӗр хут шутланӑ чухне суйлав участокӗсенче Федераци саккунӗн 30 статйин 1-мӗш тата 12-мӗш пункчӗсенче кӑтартнӑ ҫынсем, ҫавӑн пекех сӑнавҫӑсем пулма пултараҫҫӗ.";
ӑ) виҫҫӗмӗш абзаца тӑваттӑмӗш абзац тесе шутлас;
8) 221 статьяра:
а) 6-мӗш пункта ҫакӑн пек ҫырса хурас:
"6. Пӗрлехи суйлав округӗ тӑрӑх тӑратнӑ кандидатсен списокӗн йышне тата унта кандидатсене вырнаҫтармалли йӗркене суйлав пӗрлешӗвӗ палӑртать. Кандидатсен списокне кандидатсен списокӗсен территори ушкӑнӗсем (малалла – территори ушкӑнӗсем) ҫине пайласа тухмалла. Кашни территори ушкӑнӗ пӗр-пӗринпе чикӗленекен пӗр мандатлӑ икӗ, виҫӗ, тӑватӑ е пилӗк суйлав округӗсене тӳр килмелле. Пӗр мандатлӑ пӗр суйлав округӗ пӗр территори ушкӑнне ҫеҫ кӗме пултарать. Кашни территори ушкӑнӗн йӗрке номерӗ пулмалла, кун пек чухне кашни территори ушкӑнӗ пӗр мандатлӑ хӑш суйлав округӗн территорийӗпе килӗшсе тӑнине кӑтартмалла.
Территори ушкӑнӗсен шутне суйлав пӗрлешӗвӗ палӑртать тата вӗсен шучӗ ҫиччӗрен сахал мар тата вуннӑран ытла мар пулмалла. Кашни территори ушкӑнне виҫҫӗрен кая мар тата ҫиччӗрен ытла мар кандидат кӗмелле.";
ӑ) 7-мӗш пункт хӑйӗн вӑйне ҫухатнӑ тесе йышӑнас;
9) 23 статьян 1-мӗш пунктне ҫакӑн пек ҫырса хурас:
"1. Кандидатсем, кандидатсен списокӗсене тӑратнине ырласа суйлавҫӑсем алӑ пуснине пуҫтарма пултараҫҫӗ. Суйлавҫӑсем алӑ пуснине пуҫтарасси ҫакӑн чухне пуҫланать:
а) кандидата хӑйне хӑй тӑратмалли йӗркепе тӑратнине ырласа – кандидат хӑйне хӑй тӑратни ҫинчен суйлав комиссине пӗлтернӗ кун хыҫҫӑн тепӗр кунне;
ӑ) кандидата пӗр мандатлӑ суйлав округӗ тӑрӑх суйлав пӗрлешӗвӗ тӑратнине ырласа – ҫак Саккунӑн 20 статйин 3-мӗш, 31-мӗш тата 4-мӗш пункчӗсенче кӑтартнӑ документсемпе сведенисене тивӗҫлӗ суйлав комиссине тӑратнӑ кун хыҫҫӑн тепӗр кунне;
б) кандидатсен списокне пӗрлехи суйлав округӗ тӑрӑх тӑратнине ырласа – пӗрлехи суйлав округӗ тӑрӑх кандидатсен списокне суйлав йӗркелекен суйлав комиссийӗ ҫирӗплетнӗ кун хыҫҫӑн тепӗр кунне.
Алӑ пустармалли листасене Федераци саккунӗ ҫумне 6-мӗш, 71-мӗш тата 8-мӗш хушса ҫырнисенче палӑртнӑ формӑпа килӗшӳллӗн туса хатӗрлеҫҫӗ.";
10) 24 статьяра:
а) 1-мӗш пунктра:
виҫҫӗмӗш абзаца ҫакӑн пек ҫырса хурас:
"Тивӗҫлӗ суйлав комиссийӗ кандитата, пӗрлехи суйлав округӗ тӑрӑх кандидатсен списокне регистрацилеме кирлӗ документсене йышӑннӑ кунран пуҫласа вунӑ кун хушшинче кандидата, пӗрлехи суйлав округӗ тӑрӑх кандидатсен списокне регистрацилесси ҫинчен е асӑннӑ кандидата, пӗрлехи суйлав округӗ тӑрӑх кандидатсен списокне регистрацилеме килӗшменни ҫинчен сӑлтавланӑ йышӑну тӑвать. Пӗр мандатлӑ суйлав округӗ тӑрӑх суйлав пӗрлешӗвӗ тӑратнӑ кандидата регистрациленӗ чухне округри суйлав комиссийӗн регистраци туни ҫинчен калакан йышӑнӑвӗнче кандидата суйлав пӗрлешӗвӗ тӑратнине, ҫавӑн пекех ҫав суйлав пӗрлешӗвӗн ятне кӑтартаҫҫӗ. Суйлав пӗрлешӗвӗ пӗр мандатлӑ суйлав округӗ тӑрӑх тӑратнӑ кандидата пӗр вӑхӑтрах пӗрлехи суйлав округӗ тӑрӑх кандидатсен списокӗн йышӗнче регистрациленӗ чухне округри суйлав комиссийӗн йышӑнӑвӗнче кандидата ҫавӑн пекех пӗрлехи суйлав округӗ тӑрӑх кандидатсен списокӗн йышӗнче регистрацилени ҫинчен те кӑтартаҫҫӗ. Кандидата, пӗрлехи суйлав округӗ тӑрӑх кандидатсен списокне регистраци туни ҫинчен калакан тивӗҫлӗ суйлав комиссийӗн йышӑнӑвӗнче регистраци тунӑ куна тата вӑхӑта кӑтартаҫҫӗ.";
ҫакӑн пек ҫырса абзацсем хушса хурас:
"Вырӑнти хӑй тытӑмлӑх органӗсен пӗр суйлавӗнче пӗр ҫыннах пӗрлехи суйлав округӗ тӑрӑх кандидатсен пӗр списокӗнче, ҫавӑн пекех пӗр мандатлӑ пӗр суйлав округӗ тӑрӑх кандидат пек регистрацилеме юрамасть. Харпӑр хӑйне тӑратнӑ, пӗр мандатлӑ суйлав округӗ тӑрӑх регистрациленӗ кандидата пӗр вӑхӑтрах суйлав пӗрлешӗвӗ тӑратнӑ кандидат пек регистрацилеме юрамасть. Суйлав пӗрлешӗвӗ тӑратнӑ кандидат пек пӗр мандатлӑ суйлав округӗ тӑрӑх регистрациленӗ кандидата пӗр вӑхӑтрах урӑх суйлав пӗрлешӗвӗн пӗрлехи суйлав округӗ тӑрӑх кандидатсен списокӗн йышӗнче регистрацилемеҫҫӗ. Кандидата тата кандидатсен списокне пӗр суйлав пӗрлешӗвӗ тӑратнӑ чухне пӗр ҫыннах пӗр вӑхӑтрах пӗр мандатлӑ суйлав округӗ тӑрӑх тата пӗрлехи суйлав округӗ тӑрӑх кандидатсен списокӗн йышӗнче регистрацилеме пултараҫҫӗ. Кандидата регистрацилемелли ҫак абзацпа пӑхса хӑварнӑ йӗркене пӑссан кандидата маларах тунӑ йышӑнупа регистрацилени тӗрӗс тесе йышӑнаҫҫӗ. Регистраци тӑвасси ҫинчен каярах тунӑ йышӑнӑва тивӗҫлӗ суйлав комиссийӗ пӑрахӑҫа кӑларать, енчен те кандидат хӑйне регистрацилеме малтан йышӑну тунине пӑрахӑҫлама ыйтса пӗр талӑк хушшинче заявлени ҫырса паман пулсан.
Тивӗҫлӗ суйлав комиссийӗ кандидата, кандидатсен списокне регистрацилеме килӗшменни ҫинчен, кандидата кандидатсен списокӗнчен кӑларни ҫинчен йышӑну туса регистрацилеме килӗшменни, списокран кӑларни ҫинчен йышӑну тунӑ самантран пуҫласа пӗр талӑк хушшинче кандидата, кандидатсен списокне тӑратнӑ суйлав пӗрлешӗвӗн полномочиллӗ представительне суйлав комиссийӗ кандидата мӗн сӑлтавпа регистрацилеме килӗшменнине, кандидата кандидатсен списокӗнчен мӗншӗн кӑларнине ҫирӗплетсе парса тунӑ йышӑну копине пама тивӗҫ."; 
ӑ) 10-мӗш пунктра:
пӗрремӗш предложение ҫакӑн пек ҫырса хурас: "Кандидата, кандидатсен списокне регистрацилеме кирлӗ сасӑлавҫӑсем алӑ пуснисене тата вӗсене тивӗҫлӗ алӑ пустармалли листасенчи суйлавҫӑсем ҫинчен калакан сведенисене ҫак Саккунпа пӑхнӑ хисепӗн 20 процентне тӗрӗслев валли ӑнсӑртран суйласа илсе (шӑпа ярса) май тӗрӗслеҫҫӗ.";
тӑваттӑмӗш предложение кӑларса пӑрахас;
б) 19-мӗш пункта ҫакӑн пек ҫырса хурас:
"19. Кандидатсене, кандидатсен списокне регистрацилемелли йӗркене, кандидата, кандидатсен списокне регистрацилеме килӗшменнин сӑлтавӗсене, кандидата кандидатсен ҫирӗплетнӗ списокӗнчен кӑлармалли сӑлтавсене Федераци саккунӗн 38 статйипе йӗркелеҫҫӗ.";"
11) 251 статьяра:
а) 1-мӗш пунктӑн пӗрремӗш абзацне ҫакӑн пек ҫырса хурас:
"1. Суйлав пӗрлешӗвӗ Федераци саккунӗпе, ҫак Саккунпа килӗшӳллӗн суйлав пӗрлешӗвӗн вырӑнти хӑй тытӑмлӑх органӗсен суйлавне хутшӑнассипе ҫыхӑннӑ мӗн пур ыйтупа ӗҫлеме полномочи панӑ суйлав пӗрлешӗвӗн представителӗсене вунӑ ҫынран ытла мар уйӑрса лартать.";
ӑ) 3-мӗш пункта "(пур пулсан)" сӑмахсем хушса хурас;
б) 6-мӗш пункта ҫакӑн пек ҫырса предложени хушса хурас: "Суйлав пӗрлешӗвӗн финанс ыйтӑвӗсемпе ӗҫлекен представителӗн полномочийӗсем вӗҫленни ҫинчен калакан йышӑнӑвӑн копине ҫавӑн пекех суйлав пӗрлешӗвӗ хӑйӗн суйлав фондне йӗркелеме ятарлӑ суйлав счетне уҫнӑ кредит организацийӗн филиалне ярса параҫҫӗ.";
12) 28 статьяна ҫакӑн пек ҫырса хурас:
28 статья. Суйлава информаципе тивӗҫтересси 

Суйлава информаципе тивӗҫтерес ӗҫ шутне суйлавҫӑсене информаци парса тӑрасси, суйлав умӗнхи агитаци тӑвасси кӗрет тата вӑл граждансене хӑйсен шухӑш-кӑмӑлне ӑнланса, ирӗклӗн пурнӑҫа кӗртме, суйлава уҫҫӑн ирттерме пулӑшать.
Суйлавҫӑсене информаци парса тӑрассине Федераци саккунӗн 45 статйипе пӑхса хӑварнӑ йӗркепе пурнӑҫлаҫҫӗ.
Общество шухӑш-кӑмӑлне ыйтса пӗлес ӗҫе Федераци саккунӗн 46 статйипе пӑхса хӑварнӑ йӗркепе пурнӑҫлаҫҫӗ.";
13) 31 статьяра:
а) ятӗнче "тата кулленхи пичет кӑларӑмӗсенче" сӑмахсене ", кулленхи пичет кӑларӑмӗсенче тата сеть кӑларӑмӗсенче" сӑмахсемпе улӑштарас;
ӑ) "тата кулленхи пичет кӑларӑмӗсенче" сӑмахсене ", кулленхи пичет кӑларӑмӗсенче тата сеть кӑларӑмӗсенче" сӑмахсемпе улӑштарас;
14) 33 статьян ятӗнче "массӑллӑ мероприятисем" сӑмахсене "агитацин уҫӑ мероприятийӗсене" сӑмахсемпе улӑштарас;
15) 38 статьяра:
а) 32-мӗш пунктра "финанс докуменчӗсене" сӑмахсене "тӳлев (расчет) докуменчӗсене" сӑмахсемпе улӑштарас, ", ҫавӑн пекех ятарлӑ суйлав счетне уҫнӑ кредит организацийӗн филиалне" сӑмахсем хушса хурас;
ӑ) 7-мӗш пунктӑн иккӗмӗш абзацӗнче "Ятарлӑ суйлав счечӗсенчен тӑкаксене тӳлес енӗпе ирттерекен финанс операцийӗсене" сӑмахсене "Ятарлӑ суйлав счечӗсем тӑрӑх ирттерекен мӗн пур финанс операцийӗсене" сӑмахсемпе улӑштарас, "кредит организацийӗсем чарса лартаҫҫӗ" сӑмахсене "ятарлӑ суйлав счетне уҫнӑ кредит организацийӗн филиалӗ чарса лартать" сӑмахсемпе улӑштарас;
16) 43 статьяра:
а) ҫакӑн пек ҫырса 31-мӗш пункт хушса хурас:
"31. Куҫ курманран инвалид шутланакан суйлавҫӑсене бюллетене хӑйсем тӗллӗн тултарма пулӑшма территорири суйлав комиссийӗн йышӑнӑвӗпе ятарлӑ трафаретсем, ҫав шутра Брайлӗн рельефлӑ-пӑнчӑллӑ пысӑк шрифчӗпе усӑ курса, туса хатӗрлеҫҫӗ. Ҫакӑн пек трафаретсем туса хатӗрлемелли суйлав участокӗсене суйлав йӗркелекен комисси йышӑнӑвӗпе палӑртаҫҫӗ.";
ӑ) 41-мӗш пунктра "пӗтӗм муниципалитет пайӗнчи тата (е) тивӗҫлӗ муниципалитет пайӗнчи списокӗн (енчен те пӗтӗмӗшле муниципалитет пайӗн списокне е унӑн муниципалитет пайне пӗр е икӗ кандидат кӗнӗ пулсан, – ҫав кандидатсен хушамачӗсене, ячӗсене тата ашшӗ ячӗсене)" сӑмахсене "тивӗҫлӗ территори ушкӑнӗн" сӑмахсемпе улӑштарас;
б) 7-мӗш пунктра "5-мӗш пунктӗнче" сӑмахсене "41-мӗш, 5-мӗш пункчӗсенче" сӑмахсемпе улӑштарас;
в) 71-мӗш пунктра "171-мӗш пункчӗпе" сӑмахсене "18-мӗш пункчӗпе" сӑмахсемпе улӑштарас;
г) 12-мӗш пунктра пӗрремӗш предложение "(ҫав шутра срокченхи сасӑлав)" сӑмахсем хушса хурас;
17) 47 статьяра:
а) пӗрремӗш абзаца ҫакӑн пек ҫырса хурас:
"Суйлавҫӑсен сассисене шутламалли тата участокри суйлав комиссийӗ сасӑлав пӗтӗмлетӗвӗсем ҫинчен протокол ҫырмалли йӗркене Федераци саккунӗн 68 статйипе пӑхса хӑварнӑ йӗркепе тата сроксенче пурнӑҫлаҫҫӗ.";
ӑ) ҫакӑн пек ҫырса иккӗмӗш ҫӗнӗ абзац хушса хурас:
"Округри (территорири) суйлав комиссийӗсенче сасӑлав пӗтӗмлетӗвӗсене тӗрӗслесе пӗтӗмлетес ӗҫе Федераци саккунӗн 69 статйипе пӑхса хӑварнӑ йӗркепе тата сроксенче пурнӑҫлаҫҫӗ.";
б) иккӗмӗш абзаца виҫҫӗмӗш абзац тесе шутлас;
18) 48 статьяра:
а) 1-мӗш пунктра ҫиччӗмӗш предложение кӑларса пӑрахас;
ӑ) 6-мӗш пункта "пилӗк кунлӑ срокра" сӑмахсем хыҫҫӑн "хыпар хутне илнӗ кунран пуҫласа" сӑмахсем хушса хурас;
19) 481 статьян 7-мӗш пунктне "пилӗк кунлӑ срокра" сӑмахсем хыҫҫӑн "хыпар хутне илнӗ кунран пуҫласа" сӑмахсем хушса хурас;
20) 482 статьяра:
а) 2-мӗш пункта ҫакӑн пек ҫырса хурас:
"2. Депутат мандачӗсене пайланӑ ҫӗре хутшӑнма ирӗк панӑ кандидатсен списокӗсем ҫак статьяпа пӑхса хӑварнӑ методикӑпа килӗшӳллӗн депутат мандачӗсене илеҫҫӗ. Депутат мандачӗсене пайланӑ ҫӗре хутшӑнма ирӗк панӑ кандидатсен кашни списокне пӗрер депутат мандатне параҫҫӗ.
Юлнӑ депутат мандачӗсене кандидатсен списокӗсем хушшинче ҫак йӗркепе пайласа параҫҫӗ.
Депутат мандачӗсене пайланӑ ҫӗре хутшӑнма ирӗк панӑ кашни кандидатсен списокӗпе пухнӑ суйлавҫӑсен сассисен хисепне ӳссе пыракан йӗркепе вырнаҫса тухнӑ хисепсем (пайлаканнисем) ҫине йӗркипе иккӗрен пуҫласа пӗрлехи суйлав округӗ тӑрӑх пайлакан юлнӑ депутат мандачӗсен хисепӗ таран пайлаҫҫӗ.
Кандидатсен пӗтӗм списокӗпе пулнӑ частнӑя, ӑна запятой хыҫҫӑн улттӑмӗш паллӑ таран кӗртсе, чакса пымалли йӗркепе вырнаҫтараҫҫӗ (енчен те темиҫе частнӑйӑн числосен пӗлтерӗшӗ пӗр тан пулсан суйлавҫӑсен сассисене ытларах пухнӑ кандидатсен списокӗн частнӑйӗ мала тухать, суйлавҫӑсен сассисем пӗр тан пулсан вара – маларах регистрациленӗ кандидатсен списокӗн частнӑйӗ). Пайлакан депутат мандачӗсен хисепӗпе йӗркери номер тан частнӑй суйлав квоти шутланать, унпа тан е унран пысӑкрах частнӑйсем, вӗсем депутат мандачӗсене пайланӑ ҫӗре хутшӑнакан кашни кандидатсен списокӗн пур, тивӗҫлӗ кандидатсен списокӗпе илекен депутат мандачӗсен хисепӗ пулать.";
ӑ) 4-мӗш пункт хӑйӗн вӑйне ҫухатнӑ тесе йышӑнас;
б) 5–7-мӗш пунктсене ҫакӑн пек ҫырса хурас:
"5. Кандидатсен списокне тивӗҫекен депутат мандачӗсене кандидатсен списокӗнче хӑйӗнче кандидатсен списокӗн территори ушкӑнӗсем хушшинче ҫак йӗркепе пайлаҫҫӗ:
1) кашни территорире кандидатсен списокӗшӗн панӑ суйлавҫӑсен сассисен хисепне палӑртаҫҫӗ, ҫав территорисем кандидатсен списокӗн территори ушкӑнӗсемпе пӗр килеҫҫӗ (малалла – кандидатсен списокӗн территори ушкӑнӗсемшӗн панӑ суйлавҫӑсен сассисем);
2) тивӗҫлӗ территорире сасӑлава хутшӑннӑ суйлавҫӑсен сассисен пӗтӗм хисепӗнчен кандидатсен списокӗн территори ушкӑнӗсемшӗн панӑ суйлавҫӑсен сассисен хисепӗн пайне (процентне) шутласа кӑлараҫҫӗ;
3) кандидатсен списокӗн территори ушкӑнӗсене ҫак пунктӑн 2-мӗш ҫум пунктӗнче кӑтартнӑ пай (процент) чакса пынӑ йӗркепе вырнаҫтараҫҫӗ тата вӗсем черетпе пӗрер мандат илеҫҫӗ.
Асӑннӑ пайсем пӗр тан пулнӑ чухне суйлавҫӑсем чи нумай сасӑ панӑ кандидатсен списокӗн территори ушкӑнне маларах хураҫҫӗ. Кандидатсен списокӗн территори ушкӑнӗшӗн панӑ суйлавҫӑсен сассисен хисепӗ пӗр тан пулнӑ чухне политика партийӗн регионти уйрӑмӗн ялан ӗҫлекен ертсе пыракан коллегиллӗ органӗ сӗннипе палӑртакан кандидатсен списокӗн территори ушкӑнне маларах хураҫҫӗ. Ҫакӑн ҫинчен тунӑ йышӑнӑва асӑннӑ орган тивӗҫлӗ ыйту тӑратнӑ кунран пуҫласа ҫичӗ кунран кая юлмасӑр суйлав йӗркелекен суйлав комиссине парать.
6. Депутат мандачӗсене кандидатсен списокӗн территори ушкӑнӗсем хушшинче пуҫласа пайланӑ хыҫҫӑн пайласа пӗтермесӗр юлнӑ депутат мандачӗсене ҫак статьян 5-мӗш пункчӗн 2-мӗш ҫум пунктӗнче кӑтартнӑ пай (процент) чакса пынӑ йӗркепе ҫав черетпех кандидатсен списокӗн территори ушкӑнӗсене параҫҫӗ.
7. Кандидатсен списокӗнче хӑйӗнче депутат мандачӗсене малтан пайланӑ хыҫҫӑн регистрациленӗ кандидат депутат мандатне илме килӗшмесен 
е регистрациленӗ кандидат муниципаллӑ пӗрлӗхӗн представительлӗ органӗн депутачӗн статусӗпе килӗшсе тӑман полномочисене пурнӑҫлама пӑрахмасан, ҫавӑн пекех ытти сӑлтавсене пула депутат мандачӗ ирӗклӗ юлсан, асӑннӑ мандата кандидатсен ҫав списокӗнчи регистрациленӗ кандидата параҫҫӗ. Депутат мандатне депутат мандачӗсене илмен тата депутат мандачӗ пушӑ юлнӑ регистрациленӗ кандидат тӑнӑ кандидатсен списокӗн ҫав территори ушкӑнне кӗртнӗ регистрациленӗ кандидатсен йышӗнче черетпе малта тӑракан регистрациленӗ кандидата параҫҫӗ. Кандидатсен списокӗн тивӗҫлӗ территори ушкӑнӗнче депутат мандачӗсене илмен регистрациленӗ кандидатсем пулмасан, пушаннӑ депутат мандатне ҫак статьян 6-мӗш пункчӗпе пӑхса хӑварнӑ депутат мандачӗсене тепӗр хут пайламалли методикӑпа килӗшӳллӗн кандидатсен ҫав списокӗн ытти территори ушкӑнӗсем хушшинче пайламалла."; 
21) 49 статьяна ҫакӑн пек ҫырса 10-мӗш пункт ҫырса хурас:
"10. Депутат мандачӗсене пайланӑ ҫӗре хутшӑнакан кандидатсен списокне е Раҫҫей Федерацийӗн саккунӗсемпе килӗшӳллӗн депутат мандачӗсене панӑ кандидатсен списокне кӗртнӗ регистрациленӗ кандидата асӑннӑ списокран ҫакӑн чухне кӑлараҫҫӗ:
а) регистрациленӗ кандидат хӑйне кандидатсен списокӗнчен кӑларма ыйтса заявлени ҫырса парсан;
ӑ) регистрациленӗ кандидат пассивлӑ суйлав правине ҫухатсан;
б) регистрациленӗ кандидат хӑйне кандидатсен списокне кӗртнӗ политика партийӗнчен тухса урӑх политика партийӗн членне кӗрсен;
в) регистрациленӗ кандидат ҫак Саккунӑн 48 статйин 6-мӗш пункчӗпе пӑхса хӑварнӑ требованисене пурнӑҫламасан;
г) регистрациленӗ кандидат депутат мандатне йышӑнмалли (илмелли) правӑна пурнӑҫласан;
д) суд йышӑнӑвӗ саккун йӗркипе вӑя кӗнине тӗпе хурса регистрациленӗ кандидат хыпарсӑр ҫухалнӑ е тата вилнӗ тесе пӗлтерсен;
е) регистрациленӗ кандидат вилсен;
ӗ) тивӗҫлӗ суйлав комиссийӗ регистрациленӗ кандидата депутат пек регистрацилени ҫинчен йышӑну тусан, ҫав шутра пӗр мандатлӑ суйлав округӗ тӑрӑх;
ж) кандидат Федераци саккунӗн 33 статйин 33-мӗш пункчӗпе палӑртнӑ требованисене пурнӑҫламаннине тупса палӑртсан.";
22) 52 статьяра "Федераци саккунӗпе палӑртнӑ" сӑмахсене "Федераци саккунӗн X сыпӑкӗпе палӑртнӑ" сӑмахсемпе улӑштарас. 

2 статья
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

	Чӑваш Республикин
Пуҫлӑхӗ
	
О. Николаев

